Diari Oficial de la Generalitat Valenciana


Sumari del DOGV 7652, del 06-11-2015 (2015/8966)

RESOLUCIÓ de 2 de novembre de 2015, de la consellera de Sanitat Universal i Salut Pública, sobre delegació de competències en matèria de personal en l'àmbit de serveis centrals, direccions territorials i centres de salut pública de la Conselleria de Sanitat Universal i Salut Pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7652

Data del DOGV
:   06-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8966


Data del document
:   02-11-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 2 de novembre de 2015, de la consellera de Sanitat Universal i Salut Pública, sobre delegació de competències en matèria de personal en l'àmbit de serveis centrals, direccions territorials i centres de salut pública de la Conselleria de Sanitat Universal i Salut Pública. [2015/8966]  
El Decret 103/2015, de 7 de juliol, del Consell, estableix l'estructura orgànica bàsica de la Presidència i de les conselleries de la Generalitat. En els articles 26 a 29 s'estableix l'estructura bàsica de la Conselleria de Sanitat Universal i Salut Pública.  
Per Decret 156/2015, de 18 de setembre, del Consell, s'aprova el Reglament orgànic i funcional de la Conselleria de Sanitat Universal i Salut Pública. En l'article 17.1 s'atribueix a la persona titular de la Direcció General de Recursos Humans i Econòmics la direcció del personal sanitari, en virtut del que disposa l'article 69.3 de la Llei 5/1983, de 30 de desembre, del Consell.  
Cal assenyalar que en l'àmbit de la conselleria hi ha tres tipus de personal i llocs:  
a) Els gestionats per la Direcció General de Funció Pública de la Conselleria de Justícia, Administració Pública, Reformes Democràtiques i Llibertats Públiques, que figuren en els registres de personal i llocs de l'esmentada conselleria, i, en conseqüència, no tenen la consideració de personal sanitari.  
Aquests llocs se circumscriuen als serveis centrals i territorials de la Conselleria de Sanitat Universal i Salut Pública.  
b) Els de Salut Pública, Inspecció de Serveis Sanitaris, i els llocs traspassats a la Conselleria de Sanitat amb requisit de llicenciatura/diplomatura sanitària, la gestió del personal dels quals correspon a la Conselleria de Sanitat Universal i Salut Pública, en virtut del Decret 71/1989, de 15 de maig, i figuren en el registre de personal sanitari, per la qual cosa tenen la consideració de personal sanitari.  
Aquests llocs estan adscrits als serveis centrals de la conselleria, direccions territorials i centres de salut pública, i estan exercits principalment per personal funcionari.  
c) Els d'institucions sanitàries, exercits principalment per personal estatutari.  
Així doncs, la direcció de tot el personal sanitari a què s'ha fet referència en els paràgrafs b i c anteriors correspon a la persona titular de la direcció general de Recursos Humans i Econòmics, mentres que la del personal no sanitari del paràgraf a correspon al sotssecretari o sotssecretària.  
Procedeix modificar la Resolució de 5 de febrer de 2014, del conseller de Sanitat, sobre delegació de competències en matèria de personal en l'àmbit de serveis centrals, direccions territorials i centres de salut pública, per a adequar-la a la nova estructura de la Conselleria.  
De conformitat amb allò que disposa l'article 63 de la Llei 5/1983, del Consell, i els articles 13 i 14 de la Llei 30/1992, de Règim Jurídic de les Administracions Públiques i del Procediment Administratiu Comú, resolc publicar la delegació de competències que es detalla en els apartats següents:  
  
Primer. La persona titular de la Direcció General de Recursos Humans i Econòmics  
1. Respecte al personal de gestió sanitària destinat en els serveis centrals de la conselleria, exercirà les competències següents:  
- Per delegació de la persona titular de la conselleria:  
a) Convocatòria de selecció de personal funcionari de carrera, així com el nomenament dels tribunals de selecció.  
b) Nomenament de personal funcionari de carrera.  
c) Autorització de cobertura interina/temporal de vacants de personal funcionari i laboral.  
d) Nomenament de personal funcionari interí.  
e) Intervindre en les negociacions amb representants del personal respecte de les condicions de treball.  
f) La resolució de jubilació i la de prolongació de permanència en el servei actiu, o la seua denegació.  
g) La imposició de sanció disciplinària per falta greu o molt greu; així mateix, les resolucions sobre l'execució de les sancions disciplinàries.  
  
2. Respecte al personal de gestió sanitària amb destinació en les direccions territorials i en els centres de salut pública, la persona titular de la Direcció General de Recursos Humans i Econòmics exercirà les competències següents:  
- Per delegació de la persona titular de la conselleria:  
a) Les competències assenyalades en les lletres a, b, c, e i g de l'apartat primer, núm. 1.  
b) La resolució dels recursos administratius i reclamacions prèvies que s'interposen contra actes i resolucions dictades per les directores, directors territorials i de centres de salut pública, en virtut de les competències delegades per la persona titular de la conselleria.  
  
3. Respecte al personal que no té la consideració de sanitari als efectes de gestió, la persona titular de la direcció general de Recursos Humans i Econòmics exercirà les competències següents:  
3.1. Destinat en serveis centrals.  
- Per delegació del sotssecretari o sotssecretària:  
a) La incoació d'expedients disciplinaris per falta greu o molt greu, i l'establiment de mesures cautelars.  
b) La imposició de sancions per falta lleu.  
c) El control horari i de l'assistència.  
d) La concessió de permisos i llicències reglamentàries, i els d'assistència a cursos, seminaris i jornades i altres de semblant naturalesa.  
e) Les deduccions retributives per incompliment de jornada, i les reduccions de jornada sense efectes econòmics.  
f) L'extensió de preses de possessió i cessament.  
g) Les propostes i informes de concessió/revocació de comissió de serveis, d'adscripció provisional i de reingrés al servei actiu.  
h) La resolució dels assumptes que es referisquen a aquest personal, no atribuïts a altres òrgans.  
- Per delegació de la persona titular de la conselleria:  
La imposició de sancions per falta greu o molt greu; així mateix, les resolucions sobre l'execució de les sancions disciplinàries.  
3.2. Destinat en les direccions territorials.  
- Per delegació del sotssecretari o sotssecretària:  
a) La incoació d'expedients disciplinaris per falta greu o molt greu, i l'establiment de mesures cautelars.  
b) La resolució dels recursos administratius i reclamacions prèvies que s'interposen contra actes i resolucions dictats per les persones titulars de les direccions territorials en exercici de les competències delegades pel sotssecretari o sotssecretària.  
c) Les propostes i informes de concessió/revocació de comissió de serveis, d'adscripció provisional i de reingrés al servei actiu.  
d) La resolució dels assumptes que es referisquen a aquest personal, excepte els delegats pel sotssecretari o sotssecretària en les persones titulars de les direccions territorials, que es detallen en l'apartat segon, núm. 2.  
- Per delegació de la persona titular de la conselleria:  
La imposició de sancions per falta greu o molt greu; així mateix, les resolucions sobre l'execució de les sancions disciplinàries.  
  
Segon. Les persones titulars de les direccions territorials  
1. Respecte al personal de gestió sanitària que s'adscriga a les direccions territorials de la conselleria, i al personal dels centres de salut pública, les persones titulars de les direccions territorials exerciran les competències següents:  
1.1. Quant al personal destinat en els centres de salut pública.  
- Per delegació de la persona titular de la Direcció General de Recursos Humans i Econòmics:  
La resolució dels recursos administratius i reclamacions prèvies que s'interposen contra actes i resolucions dictades per directores i directors de centres de salut pública, en exercici de les competències delegades, en matèria retributiva, inclòs el reconeixement de grau de carrera, i en matèria disciplinària.  
1.2. Quant al personal destinat en les direccions territorials.  
1.2.1. Per delegació de la persona titular de la conselleria:  
a) El nomenament de personal funcionari interí de substitució per vacances, permisos i la resta d'absències de caràcter temporal.  
b) La contractació de personal temporal.  
c) La resolució de jubilació i la de prolongació o denegació de permanència en el servei actiu.  
1.2.2. Per delegació de la persona titular de la Direcció General de Recursos Humans i Econòmics:  
a) L'extensió de diligències de preses de possessió i cessament.  
b) La declaració de les situacions administratives d'excedència voluntària per interés particular i d'excedència per atenció de familiars.  
  
c) El reconeixement de triennis, el de serveis previs, i el nou còmput i valoració de triennis.  
d) Les certificacions en matèria de personal.  
e) El control horari i d'assistència.  
f) La concessió de permisos i llicències reglamentàries, i els d'assistència a cursos, seminaris, jornades i altres de semblant naturalesa.  
g) La deducció retributiva per incompliment de jornada, les reduccions de jornada i la flexibilització de l'horari de treball.  
h) La imposició de sancions per falta lleu.  
i) El reconeixement del grau de carrera.  
  
2. Respecte al personal destinat en les direccions territorials, que no té la consideració de personal sanitari als efectes de gestió, les persones titulars de les direccions territorials exerciran les competències següents:  
- Per delegació del sotssecretari o sotssecretària:  
a) L'extensió de diligències de presa de possessió i cessament.  
b) Les certificacions en matèria de personal.  
c) El control horari i de l'assistència.  
d) La concessió de permisos i llicències reglamentàries, i els d'assistència a cursos, seminaris, jornades i altres de semblant naturalesa.  
e) La deducció retributiva per incompliment de jornada, i les reduccions de jornada sense modificació de les retribucions.  
f) La imposició de sancions disciplinàries per falta lleu.  
  
Tercer. Els directors i directores de centres de salut pública  
Respecte al personal destinat en els centres de salut pública, exerciran les mateixes competències delegades en els directors i directores territorials en l'apartat segon, núm. 1.2; a més, per delegació de la persona titular de la Direcció General de Recursos Humans i Econòmics, el nomenament i cessament del personal estatutari temporal, i la resolució de la jubilació i de prolongació de permanència en el servei actiu, o la seua denegació.  
  
Quart. Recursos  
En les resolucions i actes que s'adopten es farà constar expressament que es dicten fent ús de facultats delegades, i es consideraran a tots els efectes dictades per l'òrgan delegatori.  
Els recursos de reposició contra les resolucions dels expedients disciplinaris per falta greu o molt greu i sobre l'execució de les sancions, dictades per la persona titular de la Direcció General de Recursos Humans i Econòmics en virtut de delegació de la persona titular de la conselleria, seran resolts, per delegació de la persona titular de la conselleria, pel sotssecretari o sotssecretària.  
Les delegacions de competències publicades per mitjà de la present resolució s'entenen sense perjuí de les facultats de l'òrgan delegatori per a avocar el coneixement i resolució dels assumptes que crega oportuns, i podrà així mateix revocar la delegació en qualsevol moment, de conformitat amb el que estableixen els articles 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 68.5 de la Llei 5/1983, de 30 de desembre, del Consell.  
  
Quint. Suplències  
En cas de vacant, absència o malaltia dels òrgans en què s'efectuen les delegacions, les suplències seran exercides de la manera següent:  
  
a) Serveis centrals  
En serveis centrals, la suplència de la persona titular de la Direcció General de Recursos Humans i Econòmics s'exercirà pel sotssecretari o sotssecretària i, en absència seua, per qualsevol persona titular d'una direcció general de la conselleria en l'ordre establit en l'article 2 del Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública.  
b) Direccions territorials  
La suplència de les i els directors territorials serà exercida pels secretaris i secretàries territorials.  
c) Centres de salut pública  
La suplència de les i els directors serà exercida pel coordinador o coordinadora de centre de salut pública o, a falta d'aquest, pel o per la coordinadora veterinària, per ordre d'antiguitat.  
  
Sext. Revocació  
Queda sense efecte la Resolució de 5 de febrer de 2014, del conseller de Sanitat, sobre delegació de competències en matèria de personal en l'àmbit de serveis centrals, direccions territorials i centres de salut pública de la Conselleria de Sanitat Universal i Salut Pública (DOCV 12.02.2014, correcció d'errades DOCV 24.03.2014) i qualsevol altra resolució de delegació que s'opose a la present resolució.  
  
  
Sèptim. Efectivitat  
Aquesta resolució tindrà efectes des de l'endemà de la publicació en el Diari Oficial de la Comunitat Valenciana.  
  
València, 2 de novembre de 2015.- La consellera de Sanitat Universal i Salut Pública: Carmen Montón Giménez.